Document ID: /fineweb-2-swissfilter-quality_10-filterrobots/filtered/02823.jsonl.gz/13

U četvrtak 1. listopada 2012. u Bernu je osnovano Udruženje švicarskih etničkih medija (Verband der Schweizer Ethnomedien). Na poziv inicijatora (urednici glasila «Post», «Mundo Hispánico», «PuntoLatino», «AlbaRadio» i «migraweb.ch» a u suradnji s Forumom za integraciju migrantica i migranata (FIMM Schweiz) i udruge Web for Migrants odazvalo se i osnivanju nazočilo tridesetak predstavnika etničkih medija koji djeluju na području Švicarske.
Mediji migranata, njihovi sudionici i njihov novinarski rad su najvećem dijelu švicarskog društva nepoznanica. Iz tog razloga smo danas ovdje: želimo medije useljenika međusobno povezati i dati im unutar švicarskog medijske scene prepoznatljivo lice – objasnio je misao vodilju Miguel Rodriguez, svježe izabrani potpredsjednik ovog udruženja.
Udruženju je pristupilo 14 punopravnih članova, dok je 15 medija pristupilo kao izvanredni članovi ili su u fazi razmišljanja. Ursula Dubois, predsjednik Udruženja: Pravi «genuine» etnički mediji imaju dvostruku funkciju mosta: Oni pomažu useljenicima očuvati jezik i kulturu podrijetla. Mnogi od njih također pružaju mogućnost da se prevlada čežnja za domovinom. Ali baš zato što su usidreni u Švicarskoj, oni pružaju, za razliku od medija iz domovine, i jednu poveznicu u novom mjesto boravka i time popunjavaju prazninu koju zbog svoje strukturiranosti ostavljaju tzv. mainstream-mediji.
Za predsjednicu udruženja je izabrana Ursula Dubois, dopredsjednik je Miguel Rodriguez, a blagajnik Cemil Baysal. Od hrvatskih medija udruženju je pristupio portal hrvati.ch, a Ivan Ivić je izabran u Predsjedništvo udruženja.
Udruženje švicarskih etničkih medija prvo je udruženje te vrste u Švicarskoj, a kao svojevrsni pandan Udruzi švicarskih medija (Verband Schweizer Medien) ima za cilj potaknuti međusobnu suradnju i razumijevanje, kako etničkih medija između sebe, tako i s ostalim švicarskim medijima.
RS